તમાકુની ભયાનક અસરોથી બધા જ વાકેફ છે, પણ એને છોડી શકતા નથી. આ માટે મનોવૈજ્ઞાનિક મદદ જરૂરી છે. જો મનોબળ મક્કમ કરાય તો અવશ્યપણે ફાયદો થાય છે. તમાકુ છોડવા માટે વૈજ્ઞાનિક પ્રયત્નો કરવા બહુ જરૂરી છે. તેમાં સાદી સલાહથી માંડીને ગ્રૂપ કાઉન્સેલિંગ મદદરૂપ થઈ શકે છે. સાયકોથેરપી, હિપ્નોથેરપી તેમજ કેટલીક દવાઓ આ માટે અસરકારક નીવડે છે. ક્યારેક પ્રમાણ ઓછું કરવા નિકોટિન ગમ, નિકોટિન પેચ, નેસલ સ્પ્રે કે નિકોટિન રિપ્લેસમેન્ટ થેરપી ઉપયોગમાં લેવાય છે. અલબત્ત, એટલું નક્કી છે કે તમાકુના વ્યસનીને તમાકુ છોડવાની ઇચ્છા અને તૈયારી હોવી જોઈએ નહીંતર પ્રયત્નો નિષ્ફળ જવાની ઘણી સંભાવના છે. સરકારના અવેરનેસ પ્રોગ્રામ વધુ પ્રભાવશાળી અને અસરકારક થાય તે જરૂરી છે. તમાકુને છોડો નહીંતર એ તમને જીવતા નહીં છોડે. {